b'\n_START_ARTICLE_\nZaostrog\n_START_SECTION_\nGeografija\n_START_PARAGRAPH_\nNaselje le\xc5\xbei v Makarskem primorju ob prostranem istoimenskem zalivu obkro\xc5\xbeeno z visokimi strmimi stenami planinskega masiva Biokova ob magistralni cesti Split - Dubrovnik okoli 18 km severozahodno od Plo\xc4\x8d._NEWLINE_Naselje je sestavljeno iz dveh delov. Stari del, pod pobo\xc4\x8dji 769 mnm visokega Vitra in novi del ob nizki obali z manj\xc5\xa1im pristani\xc5\xa1\xc4\x8dem. Pla\xc5\xbee so pe\xc5\xa1\xc4\x8dene, okolica pa porasla z bori in oljkami._NEWLINE_V pristanu je okoli 50 m dolg pomol. Globina morja ob pomolu je do 4 metre. Na pomol je naslonjen mandra\xc4\x8d. Pristajati je mogo\xc4\x8de samo ob pomolu, ki je odprt ju\xc5\xbenim vetrovom.\n_START_SECTION_\nZgodovina\n_START_PARAGRAPH_\nZaostrog je bil verjetno naseljen \xc5\xbee v rimski dobi. Na va\xc5\xa1kem pokopali\xc5\xa1\xc4\x8du stoji gotska cerkev, obnovljena v baro\xc4\x8dnem slogu. V tistem \xc4\x8dasu so postavili tudi visok zvonik "na preslico". Na obali stoji fran\xc4\x8di\xc5\xa1kanski samostan postavljen v obdobju od 16. do 17. stoletja. V samostanu hranijo etnografsko zbirko, stoletno knji\xc5\xbenico in bogat arhiv. Na samostanskem vrtu je polo\xc5\xbeen bogat anti\xc4\x8dni mozaik.'